Szent Márton Év

Szent Márton Nap
2015-11-13

Szent Márton ereklyéjének tisztelete a Pannonhalmi Területi Apátság plébániáin
2015-11-14 | Pannonhalma, Vár 1., Pannonhalma, 9090, Magyarország
November 14-től fogva négy hónapon keresztül a Területi Apátság egy-egy plébániája fogadja Szent Márton ereklyéjét.

Ravazd fogadja az ereklyét
2015-11-14 - 2015-11-18
November 14. Szombat
15.00 A pannonhalmi bazilikában a bencés szerzetesek ünnepélyesen átadják Szent Márton ereklyéjét Arnold
atyának és a ravazdi egyházközség jelenlévő tagjainak. Szeretettel várjuk Önt és családját az Apátság elé. Csatlakozzon ünnepi gyalogos zarándoklatunkhoz a bencés monostor előtt!
15.15 Az apátság előtti térről Szent Márton ereklyéjével a téglagyár irányába gyalogosan elindul az ünnepi
menet Ravazdra. Az ünnepi menet élén a kereszt halad. Azt követik a templomi lobogók és zászlók. Szent Márton ereklyéje előtt haladnak a ministránsok. Az ereklyét a zarándokok követik. Az ünnepi menetben fúvószenekar kíséri az énekeket. Az ereklyét felváltva viszik a fiatalok, idősek, férfiak, asszonyok. Várjuk azok jelentkezését, akik
szívesen vennék kézbe Szent Márton ereklyéjét.
16.30 Ravazd község határában csatlakoznak a helybéliek (óvodások, idősebbek) az ünnepi menethez.
17.00 Szent Márton ereklyéjének fogadása és köszöntése a templom előtti téren. Ünnepi köszöntőt mond Takács Károly, a Szent Márton Plébánia egyháztanácsának világi elnöke és Hortobágyi Arnold atya.
17.15 Szent Márton ereklyéjének ünnepélyes oltárra helyezése a templomban. Elimádkozzuk a Szent Márton dicsőítő litániát, amelyet erre az ünnepi alkalomra állítottak össze a pannonhalmi bencés szerzetesek.
17.30 Ünnepi szentmise Szent Márton tiszteletére. Ezt követően ereklyetiszteletet végzünk.
18.30 A Szent Mártonról készült film bemutatása. A szentmisét követően megtekintjük a Szent Márton jubielumi
évre készült filmet, melynek készítője Terei Miklós filmrendező-operatőr.
19.00 Ünnep-esti szeretetvendégség, forraltborozás a templom előtti téren.
Ha szívesen hozzájárul az ünnepi szeretetvendégséghez egy tál süteménnyel, egy kancsó borral, üdítővel, akkor hálásan megköszönjük Önnek.

November 15. Vasárnap
9.00 Ünnepi szentmise Szent Márton ereklyéjének jelenlétében. A Szent Márton-emléklap ünnepélyes átadása.
Szent Márton ünnepe alkalmat ad arra is, hogy megköszönjük azok szolgálatát, akik egyházözségünkben a cselekvő
szeretetet gyakorolják. A szentmise végén ereklyetisztelet végzünk.

November 16. Hétfő
20.00 Virrasztás Szent Márton ereklyéje előtt. Zsolozsma, csendes imádság, részletek felolvasása Szent Márton élettörténetéből. A virrasztás kb. 22.00-ig tart.

November 18. Szerda
17.00 A Szent Márton-film megtekintése
17.30 Szent Márton-zsolozsmája (Esti dicséret/Vesperás)
18.00 Ünnepélyes áldás. Az ereklye visszavitele a monostorba.

Szent Márton alakja - apátsági program felnőtteknek
2015-11-14 14:30 - 17:00 UTC
„Lángolva fénylő levegőég útján…” távozott Márton a földi életből. De hogyan érkezett? Mit csinált itt köztünk 1700 évvel ezelőtt? Miért tiszteljük mind a mai napig? Ismerje meg életét az Apátság épületei között, és kóstolja meg pincészetünk újborát!
A Pannonhalmi Főapátság védőszentje Szent Márton. Erős kötődését e helyhez jelzi, hogy az újonnan felszentelt bazilika altemplomában az ő ereklyéjét helyezték el. A Szent Márton-év kezdetén különösen előtérbe kerül személye.
A rendhagyó tárlatvezetés középpontjában Szent Márton áll, a róla készült ábrázolásokon keresztül mutatjuk be életét: megismerkedünk egyes kódexek, könyvek lapjain előforduló Szent Márton ábrázolásokkal. Ezután belekóstolunk a középkori kódexírás rejtelmeibe: lúdtollal, tintával Márton-napi köszöntőt írunk.
A foglalkozás után a vendégek az Apátsági Múzeumba látogatnak el, ahol a Pannónia szőlőskertje c. szőlészeti és borászati kiállítás megtekintését követően a PAUSA Kávéházban az Apátsági Pincészet Márton-napra kiforrott újborából kóstolhatnak.
A programkezdés előtt, 13.00 órakor szeretettel várunk mindenkit a szerzetesek imádságára a bazilikában!
Programidőpontok:
2015. nov. 14. 13:30
2015. nov. 15. 13:30
Belépőjegy: 3.400 Ft/fő, nyugdíjas 2.000 Ft/fő
Előzetes regisztráció szükséges!
E-mail: info@osb.hu
Telefon: 96/570-191
További információ: www.bences.hu

Pannon Esték az Apátsági Múzeumban
2015-11-19 18:00 - 20:00
Őseink hite a jövő reménye – Nádasdy Borbála írónő előadása
További információ: www.apatsagimuzeum.hu

Alumni-kosárkupa
2015-11-21
A Szent Márton-év egyik első állomása a Szent Márton-olimpia, amelynek első napja az Alumnié: november 21-én lesz az Alumni-kosárkupa . Ugyanezen a napon délelőtt lesz az iskola Nyílt napja is, hozzátok el fiaitokat! Várjuk régi kosaras csapatok jelentkezését, osztály- és iskolaválogatottakat. Jelentkezési határidő: november 11., Szent Márton napja. Szóljatok egymásnak, gyertek el minél többen! Nagyon jó volt tavaly is együtt.

Notice: JavaScript is required for this content.
No Fields Found.

Bakonybél monostora fogadja az ereklyét
2015-11-21 - 2015-11-22
A Szent Márton-év keretében Szent Márton Pannonhalmán őrzött ereklyéjét elvisszük a Területi Apátság tizenöt plébániájára.
A Szent Mauriciusz Monostorról itt olvashat: www.szentmauriciusz.hu

Szent Márton Vívókupa
2015-11-22
A Szent Márton-év rendezvénysorozata keretében Szent Márton Vívókupát hirdetünk tőr, párbajtőr és kard fegyvernemben az 1997-2003 között született, az iskolai vívásban részt vevő diákok számára.

Notice: JavaScript is required for this content.
No Fields Found.

Pannonhalma városa fogadja az ereklyét
2015-11-26 - 2015-12-04
Program
November 26.
17:00 a Pannonhalmi Bazilikában Pál atya és az egyházközségi testület tagjai ünnepélyesen átveszik Szent Márton ereklyéjét a bencés szerzetesektől.
17:30 szentségimádás Szent Márton ereklyéjével
18:00 ünnepi szentmise, ereklyetisztelet
November 27.
18:00 szentmise Szent Márton ereklyéjével, utána Szent Márton litánia
November 28.
15:00 Kalász-foglalkozás a Boldogasszony Házban
18:00 szentmise Szent Márton ereklyéjével, ereklyetisztelet, a szentmise után a teljes film (kb. 20 perc) levetítése a Boldogasszony Házban
November 29.
18:00 szentmise Szent Márton ereklyéjével, ereklyetisztelet. A szentmise előtt és után filmvetítés.
16:00 Betlehem-avató a templombástyánál.
November 30.
5:50 hajnali szentmise Szent Márton ereklyéjével, utána ereklyetisztelet és a Szent Mónika Imaközösség közös imádsága
December 1.
5:50 rorate – hajnali szentmise Szent Márton ereklyéjével, utána ereklyetisztelet
December 2.
5:50 rorate – hajnali szentmise Szent Márton ereklyéjével, utána ereklyetisztelet
December 3.
5:50 rorate – hajnali szentmise Szent Márton ereklyéjével, utána ereklyetisztelet
18:00 szentmise a Cantate kórus szereplésével
December 4.
5:50 rorate – hajnali szentmise Szent Márton ereklyéjével, utána ereklyetisztelet
18:00 Konrád atya előadása Szent Mártonról, majd az ereklye visszavitele a monostorba

Egymilliót gyűjtöttek a diákok
2015-12-01 14:30 - 17:00
2015. december 1-jén 14:30-kor tizenöt szervező diák, Lőrincz Pál bencés szerzetes, esperes, a gimnáziumi Szent Márton bizottság tagjai és Pannonhalma Családsegítő Szolgálatának munkatársai találkoznak egymással. A diákok ezen a napon viszik le a városi családsegítőbe az általuk összegyűjtött összeget. Az egymillió egyszázezer forintos adomány története sem mindennapi.

Csendes Szilveszter - Lelkigyakorlat Pannonhalmán
2015-12-30 - 2016-01-01
Lelkigyakorlatos napok Pannonhalmán
2015. december 30. – 2016. január 1.
Márton püspök „nem fog hiányozni nekünk, mert köztünk lesz, mikor róla beszélgetünk, mellettünk lesz, mikor imádkozunk.” (Sulpicius Severus leveléből)
A lelkigyakorlatot elsősorban 18-35 éves fiataloknak ajánljuk, akik Jézus születésének ünnepét követően szívesen időznének néhány napot Isten közelségében, akik az év utolsó napjait csendben és imádságban szeretnék eltölteni, de a természetközelséget, az asztalközösséget és a fiatalos társaságot is értékelik.
A lelki gyakorlatokat és minden más programot a bencés közösség imádságai köré szervezünk, amiben idén kiemelt szerepet szánunk az 1700 éve született Szent Márton örökségének.
Egyszerű szállást a Szent Jakab Ház zarándokházaiban tudunk biztosítani.
Örömmel fogadjuk kisebb csoportok, közösségek, baráti társaságok jelentkezését is!
A tervezett program itt olvasható.
Részvételi díj (szállással és étkezéssel): 12000 forint / fő
Időpontja: 2015. december 30. – 2016. január 1.
Jelentkezés:
Gérecz Imre atya
H-9090 Pannonhalma, Várkerület 1.
E-mail: lelkigyakorlat@osb.hu
Jelentkezéskor add meg neved, életkorod, postai (ill. e-mail) címed és telefonszámod, valamint kérjük, hogy néhány sorban fogalmazd meg, miért választottad ezt a lelkigyakorlatot! Jelezd azt is, hogy igényelsz-e parkolóhelyet, vagy tömegközlekedéssel érkeznél!
Jelentkezési határidő: 2015. december 15.

Győrasszonyfa fogadja az ereklyét
2016-01-10
A Szent Márton-év keretében Szent Márton Pannonhalmán őrzött ereklyéjét elvisszük a Területi Apátság tizenöt plébániájára. Január 10-én Győrasszonyfára.

Tarjánpuszta fogadja az ereklyét
2016-01-31
A Szent Márton-év keretében Szent Márton Pannonhalmán őrzött ereklyéjét elvisszük a Területi Apátság tizenöt plébániájának mindegyikére. Január 31-én Tarjánpusztára.

UNITAS találkozó
2016-02-13
Vágy támadt bennem, hogy lássam…
„Amikor egyszer hallottam hitéről, életéről és erényéről, vágy támadt bennem, hogy lássam, és örömmel szántam rá magam a zarándoklatra” – írja Sulpicius Severus saját első találkozásáról Szent Mártonnal. A Szent Márton-év keretében arra hívjuk a hazánkban élő fiatal szerzeteseket, szerzetesnőket, szeminaristákat és elöljárókat, hogy 2016. február 13-án az UNITAS találkozó keretében zarándokoljanak el Szent Márton monostorába, és itt találkozzanak Mártonnal, egymással, és a mindannyiunkat meghívó Istennel.
Az UNITAS találkozó hagyományosan a szerzetes- és papnövendékek országos találkozója, amely évtizedes hagyományra tekint vissza. Vendégünk a találkozón Donato Ogliari montecassinói apát. Az alábbiakban ő invitálja meg a résztvevőket Pannonhalmára:

Program:
9.30-10.00 regisztráció
10.00-10.45 plenáris megnyitó (szempontok Szent Márton életéből)
10.45-11.30 kiscsoportos beszélgetések
11.45-12.15 plenáris reflexió
12.15-13.30 ebéd
13.45-14.00 napközi imaóra a pannonhalmi szerzetesközösséggel
14.15-15.45 műhelyek (találkozás Szent Márton monostorával, a bencésekkel és egymással)

A Levéltár legfontosabb dokumentumai – Dénesi Tamás
A Pannonhalmi Főapátsági Levéltár az egyik legrégebbi levéltár hazánkban, amelynek legkorábbi (11. századi) dokumentumai is fennmaradtak. A műhely résztvevői ezekkel a régi oklevelekkel ismerkedhetnek meg (pannonhalmi kiváltságlevél, tihanyi alapítólevél, Szent László-oklevelek stb.).
Bibliodráma – Jákó a.
Van bő másfél óránk arra, hogy dramatikus módon, szerepeket kipróbálva kerüljünk közelebb, egy olyan bibliai helyhez, ami akár szent Mártont is ihlette volna: az irgalmas szamaritánus történetéhez. Közös Lectio Divina a testünkkel, szívünkkel. Létszám: 6-12 fő. (A csoport megtelt.)

Kosárlabda, közös sport a Tornacsarnokban – Konrád a.
A találkozás különleges alkalma a sport. Szeretettel várok mindenkit, akinek kedve van 45 percet sportolni (kosárlabda, ill. tetszés szerint valamilyen labdajáték) közösségben a gimnázium új tornacsarnokában. Fiú- és lányöltözőt biztosítunk. Sportfelszerelés, teremcipő szükséges.
Labirintusjárás az arborétumban – Márk a.
A pannonhalmi arborétumban található klasszikus labirintus a leghosszabb úton vezeti végig az útra kelőt a bejárat és a középpont között. A középponthoz való közeledés és az attól való távolodás meditációs ösvénye élethelyzetünktől függően a találkozás alkalma lehet önmagunkkal és a bennünk lakozó Istennel. A műhely keretében Szent Benedek regulája és a labirintus segítségével kérdezhetünk rá, hol tartunk istenkeresésünk útján. Maximális résztvevői létszám: 15 fő. Helyszín: labirintus (arborétum), eső esetén a kerengő. Időtartam: labirintusjárás max. 45 perc (oda- és visszajutással együtt), utána megosztás, kb. 30 perc. (A csoport megtelt.)

Látogatás a gyógynövénykertben – Márton tv.
Bepillantást nyerhettek a monostorban termesztett néhány jellegzetes gyógynövényfaj világába, a gyógynövénykert munkálataiba, a megtermelt alapanyagok feldolgozásába, felhasználásába, a monostori gyógyászatba. (A csoport megtelt.)

Lectio divina Vigan-módszerrel – bencés testvérekkel
A szerzetesi hagyomány szerint csak az élhet hiteles keresztény életet, aki rendszeresen szakít arra időt, hogy a Szentírás fölött elmélkedve keresse a választ arra, mire hívja az őt mindennap megszólító Isten. A műhely résztvevői a Szentírás olvasásának egy csoportos módszerével fognak megismerkedni, és az evangélium szövegének átimádkozásával készülnek majd az ünnepi szentmisére.
Pannonhalmi gregorián éneklés – Albin a.
A pannonhalmi énekelt zsolozsma elméletébe és gyakorlatába nyújt bevezetést ez a műhely, elsősorban a magyar nyelvű imaórák antifónáira és zsoltározására építve, de nem kizárva, hogy a Graduale latin tételeire is jut idő. Vigyázat, énekelni fogunk. Létszám: legalább 8 fő.
Séta az apátságban és a klauzúra kevésbé titkos részeiben (gimnázium, bazilika, ebédlő, könyvtár) – Bánk tv.
Ezt a műhelyt elsősorban azoknak ajánljuk, akik régen, vagy még egyáltalán nem jártak Pannonhalmán. Sétánk során érintjük a monostor leglátogatottabb épületeit (bazilika, kerengő, könyvtár), de felkeressük a turisták elől elzárt barokk szerzetesi ebédlőt, a gimnáziumot, és talán még a klauzúrába is bemerészkedünk.
Séta az apátság régi pincéjében és bortörténeti kiállításán az apátsági majorban – Cirill a.
A főapátság török kort megelőző pincéje ma gazdaságtörténeti kiállítás helyszíne. Aki szívesen megnézne egy régi pincét, és elgondolkodna századokat átívelő szerepén, jöjjön.
Szent Márton emlékezetének helyei az apátságban – Lőrinc tv.
Ez a műhely útra indít bennünket, hogy a monostor különböző helyszínein Szent Mártonnal találkozzunk. Sétánk során felkeressük Szent Márton ábrázolásait és ereklyéjét, részletesebben megismerkedünk életrajzának néhány epizódjával. Mindeközben a pannonhalmi monostor építészetének történetébe is bepillantást nyerünk, valamint olyan helyen is járunk, amely kevésbé ismert a nyilvánosság előtt, így leszünk magunk is tanúi spiritualitás és történelem, kultusz és művészet kapcsolatának.
Szerzetesként a plébánián – Arnold a.
Szent Márton egyszerre volt szerzetes és lelkipásztor. Milyen pozitív lehetőségek és erőforrások adódnak abból, ha egy plébános egy monostor imádkozó közösségére támaszkodva végzi munkáját? Arnold atya arra hív benneteket, hogy tekintsetek rá négy Pannonhalma közelében fekvő plébánia mindennapjaira, és ennek kapcsán beszélgessetek a lelkipásztori szolgálat mai örömeiről és kihívásairól.
Találkozás és beszélgetés Asztrik főapát úrral
A középkorban Pannonhalma apátjai gyakran azt írták nevük alá, hogy „Szent Márton apátja”. Szent Márton mai apátja huszonöt éve áll a monostor élén. A főapáti lakásban várja azokat, akik beszélgetni szeretnének vele a szerzetesség és a világ dolgairól. „Hogyan virágzik a krisztusi hit, békében élnek-e a szentek, milyenek a szerzetesek rendtartásai, és milyen jeleket és csodákat művel Krisztus az ő szolgáiban” – ahogy Sulpicius Severus írja.
Találkozás és beszélgetés Donato apát úrral
„Testvériségeteket hathatósan kérjük, hogy a ti Mártonotok után fogadjátok szívetekbe a mi Benedekünket, mivel a mi Benedekünk a ti Mártonotokat nagyon megtisztelte azzal, hogy a mi monostorunkban neki oratóriumot épített.” – írta nyolcszáz évvel ezelőtt Donato apát úr elődje, Adenulf Asztrik főapát úr elődjének, Orosnak. Adenulf apát mai utódával lehet beszélgetni a prelaturán.
„Ruhátlan voltam, idegen voltam” (menekült-kérdés, érzékenység az evangélium tettekre váltására) – Titusz a.
Szent Márton monostora szeptember elején néhány éjszakára befogadott mintegy negyven menekültet, akik Budapest és Bécs között családostul, gyerekekkel voltak úton. A tornacsarnokban aludtak, ott kaptak ruhát és ételt. Az iskola még más módokon is találkozott a menekültekkel. Arról beszélgetünk a csoportban, hogy mit lehet, és mit kell tenni, ha Krisztus szakadt ruhában, arab arccal vagy gyerekként elmegy a küszöbünk előtt.

16.00-17.15 eucharisztia a pannonhalmi szerzetesközösséggel (főcelebráns: Asztrik főapát; homília: Donato apát)
Kérjük, aki koncelebrálni szeretne, hozzon magával albát.
Információk:
Cím: Pannonhalmi Főapátság. 9090, Pannonhalma, Vár 1.
Információ: szentmartonev@osb.hu
Szállás: A messziről érkezők számára – korlátozott férőhellyel – tudunk szállást biztosítani. Kérjük, igényüket a fenti e-mail-címen jelezzék.
Jelentkezési határidő: 2016. február 5.

Notice: JavaScript is required for this content.
No Fields Found.

Bencések Magyarországon a pártállami diktatúra idején - konferencia
2016-02-18 - 2016-02-19
A Pannonhalmi Főapátsági Levéltár szervezésében megrendezésre kerülő konferencia annak a munkacsoportnak egy éves tevékenységét összegzi, amely a Főapátság kezdeményezésére, a Magyar Nemzeti Levéltár és az Állambiztonsági Szolgálatok Történeti Levéltára közreműködésével jött létre. Az 1945 és 1990 közötti időszak feltárása a múlttal való szembenézésünket szolgálja.
A konferencián csak előzetes regisztráció után lehetséges a részvétel, ezért a jelentkezéseket érkezési sorrendben fogadjuk el és fenntartjuk a jogot a létszámhatár feletti jelentkezések visszautasítására.

Notice: JavaScript is required for this content.
No Fields Found.

A KONFERENCIA PROGRAMJA
2016. február 18., csütörtök
10.00 Megnyitó
10.20 VÁRSZEGI ASZTRIK OSB: Főapát-választások a 20. században
10.45 MIKÓ ZSUZSANNA: A bencések elleni népbírósági eljárások
11.10 RÉTFALVI BALÁZS: A bencés rend Sárközy Pál főapátsága idején
11.45 SOÓS VIKTOR ATTILA: Egy szigorúan titkos tiszt/egyházügyi tanácsos (Kovács István) egy évtizedes (1966-1977) felügyelete, jelentései a bencés rend vonatkozásában
12.10 VÖRÖS GÉZA: Bencés nővérek a diktatúrában. A Szent Benedek Leányai Társasága és a politikai rendőrség módszerei
12.35 Vita
15.00 BOROS ZOLTÁN: A Katolikus Középiskolai Főhatóság szerepe a bencés gimnáziumok működésében
15.25 BANDI ISTVÁN: „A remény árnyékában” – A magyarországi bencés rend oktatói és nevelői szerepe az 1945-től 1957-ig terjedő időszakban
16.00 RING ORSOLYA: A győri Bencés Gimnázium a (megyei) egyházügyi iratok tükrében
16.25 KERESZTES CSABA: A bencés rend írott és tárgyi műkincseinek sorsa 1945-1951 között
16.50 Vita
2016. február 19., péntek
9.30 DÉNESI TAMÁS: A kereten kívül kényszerült bencések
9.55 WIRTHNÉ DIERA BERNADETT: Lelkivezetés a diktatúrában – Szunyogh Xavér az 1961-es „Fekete Hollók” ügyben
10.20 PETES RÓBERT: Bencések a Magyar Néphadseregben
11.00 SZABÓ CSABA: A Pannonhalmi Szociális Otthon és lakói
11.25 CÚTHNÉ GYÓNI ESZTER: „Ha már Zircen nem lehetek, Pannonhalmán szeretnék lenni” – Endrédy Vendel zirci apát pannonhalmi évei
11.50 Vita
12.15 Zárszó

Ökumenikus lelkigyakorlat
2016-02-25 - 2016-02-27 | Pannonhalma, Vár 1., Pannonhalma, 9090, Magyarország
„Hallgasd meg, ó fiam…” – evangéliumi élet a bencés hagyományban
Ökumenikus lelkigyakorlat Pannonhalmán

Hogyan tehet szabaddá az engedelmesség a Krisztus-követésre?
Hogyan szolgálhatja a stabilitás az élet növekedését bennünk?
Hogyan lehet az állandó megtérés valódi önazonosságunk záloga?

Ezekre a kérdésekre keressük a választ a résztvevőkkel közösen, interaktív formában, miközben bekapcsolódunk egy szerzetesközösség mindennapi imádságába. Közösen gondolkodunk a keresztény élet alapjairól evangélikus, katolikus, református testvérekkel.

A lelkigyakorlatra 30 és 60 év közötti aktív egyházi és gyülekezeti szolgálattevőket várunk.
Jelentkezési határidő: 2016. február 15.
A lelkigyakorlat díja: 9.900.- Ft.
Szállás, ellátás: a Pannonhalmi Bencés Gimnázium kollégiumában (személyenként külön szobában).
Program letölthető itt.
További információ kérhető a szentmartonev@osb.hu címen.

Vezetik: Baán Izsák OSB, Béres Tamás, Dejcsics Konrád OSB, Kabai Virág, Dorota Pawerová, Rochlitz Kyra, Toókos János OSB és Verba Andrea.

Notice: JavaScript is required for this content.
No Fields Found.

Kismegyer fogadja az ereklyét
2016-02-27 - 2016-02-28
A Szent Márton-év keretében Szent Márton Pannonhalmán őrzött ereklyéjét elvisszük a Területi Apátság tizenöt plébániájára.
Kismegyer – Szent Anna Lelkészség
Templomunk titulusa: Isteni Irgalmasság. Búcsúünnepünket Húsvét 2. vasárnapján, az Isteni Irgalmasság vasárnapján tartjuk. Templomunkat 2011. szeptember 25-én szenteltük fel.
Szent Márton ereklyéjét 2016. 2016. február 27-28-án fogadjuk. Szeretettel várjuk a kedves híveket.
Kapcsolat:
Bartók Ferenc OSB lelkész
Tel.: 96/449-377
e-mail: ferencosb@gmail.com

Ménfőcsanak fogadja az ereklyét
2016-03-05 - 2016-03-06
A Szent Márton-év keretében Szent Márton Pannonhalmán őrzött ereklyéjét elvisszük a Területi Apátság tizenöt plébániájának mindegyikére.
Ménfőcsanak – Szent Kereszt Plébánia
Templomunk titulusa: Szent Kereszt Felmagasztalása. Búcsúünnepünket az ünnepen, szeptember 14-én tartjuk. Templomunkat 1773-ban szentelték fel, azaz már több mint 240 éves.
Szent Márton ereklyéjét 2016. március 5-6-án fogadjuk. Szeretettel várjuk a kedves híveket.
Kapcsolat:
Bartók Ferenc OSB plébános
Tel.: 96/449-377
e-mail: ferencosb@gmail.com

Férfi Szerzeteselöljárók Konferenciájának plenáris ülése Pannonhalmán
2016-03-08 - 2016-03-09 | Pannonhalma, Vár 1., Pannonhalma, 9090, Magyarország

Győrszentiván fogadja az ereklyét
2016-03-12 - 2016-03-13
A Szent Márton-év keretében Szent Márton Pannonhalmán őrzött ereklyéjét elvisszük a Területi Apátság tizenöt plébániájának mindegyikére.
A Keresztelő Szent János plébániáról itt olvashat.

Szent Benedek Atyánk ünnepe
2016-03-18 | Pannonhalma, Vár 1., Pannonhalma, 9090, Magyarország
Szent Benedek Atyánk ünnepén a liturgikus napirend a főmonostorban a következő:
Március 17. Csütörtök
18.30 I. vesperás
20.00 Vigília
Március 18. Péntek
6.45 Laudes
10.00 Ünnepi konventmise
– főcelebráns: Veres András szombathelyi megyéspüspök
11.45 Ünnepi program
– A Szent Márton-bélyeg bemutatója
– Az Osztás 10×10 fotókiállítás megnyitója a Főkönyvtárban.
19.00 II. vesperás

Osztás 10x10 fotókiállítás
2016-03-18
Tíz mai történet a Pannonhalmi Főapátság Szent Márton-év alkalmából rendezett fotókiállításán
Fotográfusok: Balázs Attila, Hajdú D. András és Pályi Zsófia

A kiállítás 2016. március 19. és november 11. között, a főapátság nyitvatartási idejében, ingyenesen látogatható. Bővebb információ: http://bences.hu/cikk/nyitva_tartas.html

A mesterséges intelligenciát korunk jelentős kutatói és gondolkodói szerint belátható időn belül kifejleszti az emberiség. Vajon ha tényleg képesek leszünk olyan robotokat építeni, amelyek nemhogy megközelítik, de túl is szárnyalják saját emberi képességeinket, úgy mi lesz az, ami megkülönböztet és többé tesz bennünket ezekhez a rendkívül okos lényekhez képest? Könnyen lehet, hogy a választ egy 1700 éve született ember példáján keresztül vélhetjük meglelni. Tíz tízképes fotósorozatban osztjuk meg olyan magyar emberek történeteit, akikben újra megjelenik Szent Márton cselekedete; akik sokszor erőn felül segítenek, szinte a logikának ellentmondó igyekezettel vállalnak felelősséget másokért, túllépve előítéleteiken, munkakörükön, társadalmi és kulturális beágyazottságukon. Az érzékeny befogadó rajtuk keresztül megérezheti, hogy valóban közösségben vagyunk nemcsak az ötven generációval ezelőtt itt élt katonával, püspökkel, de egymással is.
Nem feltétlenül kell Szent Márton nevében cselekednie annak, aki ma megosztja idejét, erejét, tudását, javait vagy egész életét másokkal. Ugyanakkor erőt meríthet abból a hagyományból, amely összeköt minket évszázadokkal ezelőtt itt született, itt élt elődeinkkel, akik hasonló gondokkal és dilemmákkal küzdve jutottak ugyanazokra a megoldásokra, amelyeket a mai napig mi is keresünk.
A koldusok, akikkel Márton önzetlenül megosztotta katonaköpenyét, majd egy másik alkalommal püspöki ruháját is, hitetlen, a kereszténységet fenyegető pogányok voltak. A szerzetespüspök nemhogy meggyengítette volna a kereszténységet és saját kultúráját ezzel a gesztusával, inkább éppen ebben élte meg és tette erősebbé azt. A szolidaritás és empátia a kiszolgáltatottakkal, az utazó emberekkel, mint amilyen Márton maga is volt, olyan erény, amely emberré avat bennünket.
Mivel emberek és ezért esendők, sebezhetők vagyunk, egész életünket végigkíséri az egymást segítés gesztusa. Fotósorozataink közül négyen többnyire gyermekeknek és kamaszoknak, négyen főként felnőtteknek, kettőn pedig időseknek segítő emberek életébe nyerhetünk bepillantást. Egyaránt jó példáját adja a Szent Márton-i osztásnak a koraszülötteken segítő orvos, a vak gyerekekkel foglalkozó lovas terapeuta, a maguk közé Down-kóros iskolásokat befogadó osztályközösség, a hátrányos helyzetű kamaszoknak fogódzót adó cigány fociedző, az öt saját gyermeke mellé még négyet befogadó család, a szabolcsi falusiaknak munkát szervező evangélikus lelkész, a hallgatóival közösen fellépő színművész, a Kongóban dolgozó misszionárius szemorvos, a fővárosi időseket látogató gondozónő vagy a tanyasiak ügyes-bajos dolgaiban segédkező nyíregyházi rendőr is.
Ugyanakkor a mesterséges intelligencia kifejlesztésének veszélyeit tudomásul véve jó azt is látni, hogy a technológiai fejlesztések sok tekintetben közelebb hoznak bennünket egymáshoz. Így például kiállításunkon egy kiterjesztett valóságot (augmented reality) használó okostelefonos alkalmazáson keresztül érhetők el a pannonhalmi bencés gimnazisták által a fotósorozatok portréalanyaival készített háttérinterjúk. Ha megismerkedett velük, ossza meg velünk ön is a Szent Márton-i megosztással kapcsolatos saját élményét a kiállítás végén!
Virágvölgyi István
kurátor

Sharing 10×10
Ten contemporary stories of the photo exhibition of Pannonhalma Archabbey organized for the occasion of the year of Saint Martin
Photographers: Attila Balázs, András D. Hajdú and Zsófia Pályi
The exhibition is open to the public free of charge between March 19 and November 11, 2016. http://bences.hu/lang/en/cikk/nyitva_tartas.html
According to the noteworthy scientists and minds of our age mankind will develop artificial intelligence within a reasonable amount of time. If we are indeed capable of constructing robots that do not only approximate but even exceed our human abilities, what will make us different and more than these extremely clever creatures? The answer can possibly be found in the example of a man born 1700 years ago. Ten photo series containing ten photos show the story of such Hungarian people in whom the deeds of Saint Martin appear again, who very often offer help beyond their power, whose actions seem illogical and take responsibility for others, overstepping their prejudices, field of work, and social and cultural impregnation. Through them the sensible receiver may sense that we are together not only with the soldier, bishop living 50 generations before but with each other as well.
It is not necessary to act in the name of Saint Martin for those who share their time, power, knowledge, possessions or their whole life with others. At the same time it is possible to gain strength from the tradition that links us to our ancestors who lived here centuries ago and had to fight the same troubles and dilemmas to find the solutions we are still looking for even nowadays.
The beggars, Saint Martin shared his soldier’s cloak and later his bishop’s cloak, unselfishly were faithless pagans threatening Christianity. The monk-bishop far from weakening Christianity and his own culture with this gesture actually experienced and strengthened religion. Solidarity and empathy with the vulnerable, travelling people, as was Martin himself, is a virtue that makes us human.
We are humans and as such we are fallible and fragile, the gesture of helping each other stays with us throughout our life. In the photo series four of them show the life of people helping mainly children and adolescents, another four show people helping mainly adults and two show people helping older people. A good example of the sharing practiced by Saint Martin is the doctor helping premature babies, the therapist that uses horses working with blind children, the class admitting children with Down syndrome, the Roma football coach who provides a handhold for disadvantaged teenagers, the family with five own children adopting four mores, the Lutheran pastor organizing work for the villagers in Szabolcs county, the actor performing together with his students, the missionary ophthalmologist working in Congo, the district nurse visiting elderly people in the capital, and the policeman in Nyíregyháza helping rural people with their daily business alike.
At the same time, besides acknowledging the dangers of the development of artificial intelligence, it is nice to see that technological developments bring us closer to each other in many ways. For example in this exhibition the background interviews made by the grammar school-students of Pannonhalma with the subjects of the portraits of the photo series are available through an application for smart phones using augmented reality. After you have learnt about them, please share your experiences with us in connection with Saint Martin’s sharing at the end of the exhibition!
Virágvölgyi István
Curator

A Szent Márton-emlékbélyeg bemutatása
2016-03-18 | Pannonhalma, Vár 1., Pannonhalma, 9090, Magyarország

Cultura Nostra történelmi verseny
2016-03-19 | Pannonhalma, Vár 1., Pannonhalma, 9090, Magyarország

A Területi Apátság zarándoklata
2016-03-23 | Pannonhalma, Vár 1., Pannonhalma, 9090, Magyarország
2016. március 23-án, Nagyszerdán 18 órakor tarjuk a krizmaszentelési misét Pannonhalmán a bazilikában. Egyben ez a Területi Apátság Szent Márton-zarándoklata, amelyre szeretettel hívjuk plébániáink lelkipásztorait és híveit.
Az emlékév jelmondata: „Közösségben vagyunk”, és ennek megfelelően igyekszünk a főapátság szokásos és rendkívüli programjait is a közösségépítés és a dialógus jegyében folytatni. Erre kapnak meghívást a plébániai közösségek is. A közösségépítés programjai azokra vonatkoznak, akik ismerik Pannonhalmát, szerzeteséletünket, plébániai életünket. Célunk az, hogy ők megerősödjenek a közösséghez tartozásukban, és ezen keresztül növekedjenek a Krisztusba vetett hitükben. Az ereklyetisztelet plébániai alkalmai, a Pannonhalmára vezető nagyszerdai krizmaszentelési zarándoklat, a családtalálkozó, a Pannonhalmáról kilépő és Szombathelyig elmenő gyalogos zarándoklat, a szolidaritás plébániai mozzanatai mind olyan alkalmak, amelyeken hívő keresztények vannak egymás között, és kölcsönös tanúságtételük láttán a szeretet is és a hit is épül.
Ugyanakkor sokan vannak, akik távol vannak az egyháztól és a helyi keresztény közösségtől – legyen az Pannonhalma vagy a plébánia. Mint Szent Mártonnak, úgy nekünk is fontos volna kiemelten odafigyelni rájuk ebben az évben. Annál is inkább, mert távolmaradásuknak gyakran nem az információhiány vagy a közömbösség, hanem inkább az egyházról kialakított negatív kép az oka – ez utóbbiért igen gyakran mi magunk, keresztények és pásztorok vagyunk felelősek. Márton úgy szólította meg a távol álló embereket, hogy „közösséget vállalt velük”, azaz hajlandó volt ő maga is változni: szenvedni, dideregni, böjtölni, útra kelni, nézeteiből valamit feladni, a másik nézőpontjait magáévá tenni. Ezt értjük a dialógus alatt. Olyan platform megteremtését, amely alkalmat ad arra, hogy beszélgetőpartneremhez hasonlóan én magam is változzam: küzdjem megértésért, a vele való teljes közösségért. És közben ő érezze, hogy nem ítélkezem, nem akarom őt erővel megváltoztatni, hanem inkább én magam akarok alakulni. Az ilyen dialógus hordozói a Szent Márton-évben a kulturális programok, kiállítások, koncertek, találkozók.
Adja az Úr, hogy mindannyian megerősödjünk ebben.

Családtalálkozó
2016-04-02 | Pannonhalma, Vár 1., Pannonhalma, 9090, Magyarország
Szeretettel várjuk a Pannonhalmi Területi Apátság és a Szombathelyi Egyházmegye területén élő családokat, jegyes- és házaspárokat a Családnapra a Pannonhalmi Főapátságba 2016. április 2-án, szombaton, 10-től 17 óráig! A találkozót a Területi Apátság és a Szombathelyi Egyházmegye Szent Márton jubileumi évében közösen szervezi meg.
Program
9.30 Érkezés, regisztráció
10.00 Köszöntő és bevezető gondolatok – Várszegi Asztrik főapát
10.15 I. előadás: Pál Ferenc atya
11.45 II. előadás: Pál Ferenc atya
12.45 Ebéd
14.00 Előre választható délutáni programok

csendes adoráció
a főapátság megtekintése
vidám, játékos „akadályverseny”: Szent Márton nyomában
„Ezer év jelenidő” című főapátsági mozifilm megtekintése

16.00 Szentmise
17.00 Hazautazás
A középiskolások programja:

délelőtt foci és/vagy kosárlabda (a tornaterembe tiszta teremcipő szükséges!)
délután beszélgetés Pál Ferenc atyával

A gyerekeket korosztályos programokkal várjuk.
A részvétel és az ebéd ingyenes.
A Szombathelyi Egyházmegye hagyománya alapján szívesen fogadunk sütemény-felajánlásokat a gyerekek számára.

Jelentkezési határidő: 2016. március 20.

Notice: JavaScript is required for this content.
No Fields Found.

Plakátkiállítás megnyitója a Bencés Gimnáziumban
2016-04-05
Kurcsis László grafikus 2016. április 5-én 17.00 órakor megnyitja a Szombathelyi Művészeti Szakközépiskola diákjainak plakátkiállítását. A kiállítás 2016. május 5-ig tekinthető meg a Pannonhalmi Bencés Gimnázium galériájában.
A tárlaton szereplő munkák alkotói: Pothárn Júlia (az ő munkája a mozgalom hivatalos képi megjelenése), Molnár Hanna, Szigeti Kinga, Horváth Ákos, Holczinger Zsanett, Németh Virág, Taschner Tamás, Sulics Anett, Keresztes Ádám, Pagonyi Áron és Hárincs Adrienn. (Szaktanáruk: Sellyei Tamás Ottó.)
A gimnazista alkotók a kiállításmegnyitó előtt diákjaink vezetésével Pannonhalmával ismerkednek.
Szeretettel várunk mindenkit a megnyitóra!

Szent Márton-konferencia
2016-04-14 - 2016-04-15 | Pannonhalma, Vár 1., Pannonhalma, 9090, Magyarország
Martinus pauper et dives — Szent Márton öröksége
Tudományos konferencia Budapesten és Pannonhalmán

2016. április 14., Budapest
ELTE BTK, Múzeum krt. 4/A, kari tanácsterem
9.00–17.00 Tudományos konferencia Szent Mártonról és örökségéről
Egyetemi templom, V. ker. Papnövelde u. 5–7.
19.30 Ünnepi koncert
2016. április 15., Pannonhalma
11.15–13.00 Tudományos konferencia Szent Mártonról és örökségéről
14.30–16.00 Szent Márton-olvasatok. Kiállítás-megnyitó és kötetbemutató
A konferencia programja letölthető itt.
A konferencia szervezői: Dejcsics Konrád OSB, Déri Balázs
Tudományos tanácsadók: Madas Edit, Szovák Kornél

Szervező és támogató intézmények: ELTE BTK (Vallástudományi Központ) – Pannonhalmi Főapátság

Notice: JavaScript is required for this content.
No Fields Found.

Ünnepi koncert Budapesten
2016-04-14 19:30 - 20:30 | Egyetemi templom, Papnövelde u. , Budapest, Magyarország
Sok szeretettel várunk minden érdeklődőt 2016. április 14-én 19:30-kor az Egyetemi templomba, (Budapest, V. ker. Papnövelde u. 5-7.) a Szent Márton öröksége című tudományos konferencia keretében rendezett Ünnepi koncertre. A kétnapos konferencia az ELTE BTK és a Pannonhalmi Főapátság szervezésében az 1700 éve született Szent Márton alakját és hagyatékát járja körül. Az ünnepi koncerten a Pannóniában született szerzetespüspökre emlékezünk egy gregorián és polifón tételekből szőtt vesperással, valamint Jean Langlais 20. századi francia zeneszerző öttételes orgonaszvitjével.
A koncertre a belépés díjtalan.
Program
Vesperás Szent Márton ünnepére, többszólamú tételekkel
Előadja a Schola Academica és a Capella Theresiana. (Vezényel Merczel György és Mizsei Zoltán.)
A vesperás gregorián tételei a XIV. századi magyar kódexből, az Isztambuli antifonáléból, a többszólamú tételek a XVI. sz-i pozsonyi gyűjteményből, az Anna Hannsen Schuman kódexből valók.
Jean Langlais: Suite médiévale (op. 56)
Előadja Kiss Zsolt orgonaművész, a pannonhalmi Szent Márton-bazilika karnagya.
Szeretettel várunk minden érdeklődőt!

Az első vágás
2016-04-15
A Pannonhalmi Főapátság diákfilmpályázatot hirdet az 1700 éve született Szent Márton emlékére. „Az első vágás” elnevezésű pályázat olyan filmet vár, amely bemutatja

Márton személyét vagy egy hozzá kötődő epizódot, vagy
a Szent Márton-év jelmondatát: „Közösségben vagyunk”, vagy
a vágás és a közösségbe fogadás gesztusát.

Információk

Terjedelem: 3-5 perc
Technika: szabadon választott digitális technika (kamera, fényképezőgép, mobiltelefon stb.)
Műfaj: tetszőleges (játékfilm, dokumentumfilm, montázs, kísérleti film, animáció)
Az értékelés szempontjai: ötletesség, érzékenység, ábrázolás, alkotómódszer, egyéni megközelítés
Korosztály: 9-12. évfolyamos középiskolás diákok
Feltöltés: A pályamunkákat február 15. után ezen az oldalon kell feltölteni HD minőségben az alábbi pályázati jelentkezési űrlap kitöltésével együtt.
A pályázók hozzájárulnak a film nyilvános vetítéséhez és közzétételéhez.
Beadási határidő: április 15.

Díjazás
Arany-köpeny: 80 000 Ft
Ezüst-köpeny: 50 000 Ft
Bronz-köpeny: 30 000 Ft

Notice: JavaScript is required for this content.
No Fields Found.
